 Eebbe wuxuu ugu jawaabay Tag, adiga iyo inta ku raacda Naarta Jahannamaa abaal loo dhameeyey looga dhigiye, kuna duufso ciddaad karto codkaaga oo hees, durbaan iyo cid kastoo xumaan u-yeedhi, kuna kaxayso fardahaaga iyo lugtaada lana wadaag xoolaha iyo carruurta, wuxuu yidhi Ibnu Cabbaas, Xoolo la-wadaagiddu waa xumaanta ay ku bixiyaan, Xasan al-Basrina wuxuu yidhi, Waa kasabkeeda xaaraan iyo ku-bixin dambi, la-wadaagidda carruurtana waa dayiciddooda iyo xumayn akhlaaqdooda, siduu yidhi Xasan al-Basri, waa gaalaynta iyo Islaamka ka-bixinta, yabooha Shaydaanna waa luggooyo, addoomada Eebbe ee fiicanse xujo kuma leh, Eebbaana wakiil ku filan, nicmooyinkiisa waxaa kamid ah inuu badda u-sahlay dadka kuna maraan markab iyagoo fadliga iyo rizqiga Eebbe raadsan. 